open-index/open-wikipedia-markdown huggingface dataset:
Noman Marie - Hail Mary

## Noman Marie - Hail Mary - Ave Maria

Noman Marie,

kurpen bhorlele Sorvespor tuje thaim asa,

ostoream modem tum sodoiv,

ani sodoiv tuzo Put Jezu.

Bhagevont Marie,

Devache Maie amam papiam khatir

vinoti kor atam ani amchea mornnachea vellar.

***Amen***

#### English Bhaxen

**Hail Mary**

The **Hail Mary**, also commonly called the **Ave Maria** (Latin) or **Angelic Salutation**, is a traditional Catholic prayer asking for the intercession of the Virgin Mary, the mother of Jesus. In Roman Catholicism, the prayer forms the basis of the Rosary and the Angelus prayers. In the Eastern Orthodox and Eastern Catholic Churches, a similar prayer is used in formal liturgies, both in Greek and in translations. It is also used by many other groups within the Catholic tradition of Christianity including Anglicans, Independent Catholics, and Old Catholics. Some Protestant denominations, such as Lutherans, also make use of a form of the prayer.

Based on the greeting of the angel Gabriel to the Virgin Mary in the Gospel of Luke, the prayer takes different forms in various traditions. It has often been set to music, although the most famous musical expression of the words *Ave Maria* by Schubert does not actually contain the Hail Mary prayer.

## Roman Catholic use

The Hail Mary is the essential element of the Rosary, a prayer method in use especially among Latin Rite (Western) Catholics. The Eastern Catholic Churches say a similar version of the Hail Mary. The Rosary consists traditionally of three sets of five Mysteries, each mystery consisting of one "decade" or ten Ave Marias. The 150 Ave Marias of the Rosary thus echo the 150 psalms. These meditate upon events of Jesus' life during his childhood (Joyful Mysteries), Passion (Sorrowful Mysteries), and from his Resurrection onwards (Glorious Mysteries). Another set, the Luminous Mysteries, is of comparatively recent origin, having been proposed by Pope John Paul II in 2002. Each of these Mysteries is prayed as a decade (a unit of ten), consisting of one Our Father (*Pater Noster* or *The Lord's Prayer*), ten Hail Marys, and one 'Glory Be' (*Gloria Patri*) (Doxology).

The Hail Mary is also the central part of the Angelus, a devotion generally recited thrice daily by many Catholics, as well as some Anglicans and Lutherans.

In English:

:Hail Mary, full of grace, the Lord is with thee; blessed art thou amongst women, and blessed is the fruit of thy womb, Jesus.
:Holy Mary, Mother of God, pray for us sinners, now and at the hour of our death. Amen.

## Polleiat

Hail_Mary

वर्ग:Konknni
वर्ग:Roman Catholic anchim Magnnim
वर्ग:Romi panam
Patkeam Khatir Magnnem

**Prayer for sinners**

Oh Jesu, sasnnik Sota, amchea Jivita, dolldirea patkean khatir, Tuji kakut magtam. Mhojea Dhoniachea doien ani ogonit kakutin bhorlelea oti-konvall Kallza hanv patkeam khatir magtam. Oti-Povitr kallza, kakutiche Zhorit, tosle kurpechim kirnnam vhanvtat, doldirea patkeam khatir tujekodde uzvadd magtam. Oh Jezu, Tujea koddu koxttmornnacho ugdas kor. tujea Oti-Povitr Rogtachea punean soddoilelea otmeancho ibadd zaunk dium-nka. Oh Jezu, Tujea Rogtachea molacho ugdas kortam tednam, Tachi sufollai nihalltam, iekach thembean sogllea patkeank salvar korun-ietat. zori patok noxtteponnacho ani onupkarponnacho sagor, tache khatir khorchilelem punem tache kodde sor zaina. Teach pasot, dor ieka monxeak dhoniachea Koxtt-Mornacher patieum-di, aani Tache kakuticher visvas thevum-di. Dev konnakuch apli kakut nakarchona. sorg ani sonvsar bodlot pun Devachi kakut sompchina. Oh Jezu, Tujem ogonit bholeponn nijalltam tednam mhojea kallzant ieki vhoddli khoxealkai vosta, sogllea patkeank Tujea painxim haddunk hanv anvddetam. Tannim sasnnachea sasnak Tuji kakut vakhannum.

*Amen*

वर्ग:Konknni
वर्ग:Roman Catholic anchim Magnnim
वर्ग:Romi panam
Padr Agnelak Magnnem

## Padr Agnelak Magnnem

**Prayer to Father Agnel**

Sorpodvedar Deva, amchea sorginchea Bapa, amche soddvonne khatir, Tuji manddavoll, dhinvaxi monan ami ollkhotanv ani teach khatir Tujea vinchun kaddloleam sevokam udexim ochoriam legun Tum korun dakhoitai mhonn mandtanv. Tujea Putachea panvlar ami koxem porim cholunk zai hem dakhounk, Tuzo visvaxi sevok Padr Agnel, ek nomunno koso amkam diloi mhonn Tuka dhinvastanv ani tujea Povitr Atmeachea uzvaddan, Padr Agnelachea bhagivont jivitachi dekh ami gheunk pavlear puro mhonn kallzant thaun magtanv. Toxench atam Padr Agnel, Tujea Putachea, Jezuchea onodbhorit jivitant, bhagidar zalo mhonn dakhounk ho upkar ( tuji goroz sang ) ek khunna koxi favo kor mhonn vinoitanv.

Bhagevontacho Man Mellunk Magnnem

Ogonnit kaklutichea Deva, sorpott poddun Tujeam paiam sorxim, ami magtanv vhodda visvasan, Tuji khuxi ani amchea boreponnak upkarta zalear, Padr Agnelak Santacho man favo kor, amchea Povitr Sobheche, Igorjeche, ughodd porghottnne udexim. Magtanv amchea Somia Jezu Kristache nanvim.

***Amen.***

**Upkar mellun ghetat te kollit korche :**

Vice-Postulator,

Cause of Fr. Agnelo,

Pilar Retreat Center,

Pilar

Goa – 403 203

## Polleiat

Agnelo_de_Souza

वर्ग:Konknni
वर्ग:Roman Catholic anchim Magnnim
वर्ग:Romi panam
Padrim Pasot Magnnem

## Padrim Pasot Magnnem
**Prayer for Priests**

Deva, Tujea dhobajik onoda pasot ani mon'xeakullache soddvonne pasot,

Tujea ekleach Putak Sasnnacho pasot, Tujea ekleach Putak Sasnnacho

mukhi Padri zauncheak, Tunvem stapilaim zaunk vinchun kaddleat,

jem munniarponn tannim ghetlam tem pallunk te visvaxi ravum.

Teach Krista Amchea Somia vorvim.

***Amen***

## Polleiat

Priesthood - Catholic Church

वर्ग:Konknni
वर्ग:Roman Catholic anchim Magnnim
वर्ग:Romi panam
Saibinn Ghara Bhair Sortanam Magnnem

## Saibinn Ghara Bhair Sortanam Magnnem

**Our Lady's Statue leaving our house - Prayer**

Eh mogache Maie ! Paulo veil Tum bhair sorcho hea ghorantli, amchim kallzam dukhim ani roddnnean adeus Tuka kortat. Kitlo khoxal dis ami kaddlo Tujea sangata, ani kitli dukh amkam bhogta polleun tum hea gharantli bhair sortai mhonn! Koxi Tum sanddun veta ghalun chodda eksurponnam he amche familik ! Adeus mogache Maie, vochum naka tor, amkam Tujem besanv dilea bogor, visrum naka heam Tujea putrank je zaito Tuzo mog kortat ani axen rautat vell Tujea porton ienneacho hea Tujea ghorant. Itlea mhonnosor tum vetai thoim ami Tuje borobor ietanv visvasan amchea kallzamnim. Zaiti ani zaitim argam Tuka ditanv Saibinni Tujea mogachea iennea pasot ani Tujea upkarank je favo nastanam Tujea mogam amkam keleai. Tujea kakutin damp amchim onupkarponnam ani guneanv je ami adarleat, nhoi amchea khoxen, bogor amchea nennarponnan ani dolldiran. Hem polleun vhoddle churchure amche kor ani vhoddlem besanv amcher ghal. Ghal tujea dolleantuli ek kakutichi nodor amcheam otmeam voir, tor amche dolle tuka ami laitanv prarthun ani magon, melloi amkam kurpa Tuzo mog korunk soglea amchea jivitant ani tuka bogunk sasnachea sasnnank. Eh Morie patka vinnem somboulele vinot kor amchea pasun je tuka prartitanv.

***Amen***

## Polleiat

Saibinn Gharant Bhitor Sortanam Magnnem

Familichi Bhett

वर्ग:Konknni
वर्ग:Roman Catholic anchim Magnnim
वर्ग:Romi panam
Saibinn Gharant Bhitor Sortanam Magnnem

## Saibinn Gharant Bhitor Sortanam Magnnem
**Our Lady's Statue entering our house - Prayer**

Marie, podvedar Ankvari ani kakutiche Maie,

sorgache Rannie ani patkeanchea asrea,

Tujea khotavinn kallzak ami amkanch somorpitanv.

Amchem sogllem soimbh, amcheam sogllem jivit tuje adhim ami kortanv.

Amcheo kuddi, amchim kallzam ani amche atme, Tuka ami ditanv amchim ghoram,

amche ghorabe ani amcho mai-des Tuka bhettoitanv.

Amche sovem ani amche bhonvtonnim sogllem jem asa titlem-i Tujea tabeant dovrunk,

ani Tujea avoiponnachea besanvacho ani tanchea follancho vantto gheunk ami otrektanv.

Ani hem amcheam konsagrasanv khoreaninch folladik zauncheak ani eksarkem togcheak,

azchea disa tujeam paiam sorxim, Marie, amchea Bavtizmacheo ani poilea komunhanvacheo

bhasavnneo novean kortan. Amchich bhas ami ghetanv, ani sogllea kallzan, bhavartachim

sotam uch'charunk ani niz katolikam koxim jieunk, Papa Saibak ani tachea ekvottan asleleam

Bispank sogllinch khaltim ravun, ami utor ditanv, Devache ani Igorz Mateche upodes

samballteleanv ani bhov korun Aitar-Sontak pallo diteleanv mhonn.

Amchea dispoitim povitr Komunhanv xevun. Khristi Xastrache bhuzvonneche

chali pormonnem ami cholteleanv. Ami Tuka bhas ditanv, Devache onodvont

Maie ani mon'xeanche mhovpaxi Maie, soglleam amcheam kallzamnim,

Tuje chakrek ami lagteleanv mhonn, tujea khotavinn kallzache razvottke udexim,

amcheam atmeamnim, ani hea amchea apurbaiechea desant ani soglle pritumer

jietat tancheam-i atmeamnim Tujea adorvont Putachi razvott zoxi sorgar

cholta toxi sonvsarant ieuncheak ani thirouncheak.

***Amen.***

## Polleiat

Saibinn Ghara Bhair Sortanam Magnnem

Familichi Bhett

वर्ग:Konknni
वर्ग:Roman Catholic anchim Magnnim
वर्ग:Romi panam
Sant Judasak Magnnem

## Sant Judasak Magnnem
**Prayer to Saint Judas**

Onodvont Apostla St Judas Thaddeva, Jezuchea visvasi chakra ani ixtta, ghatkea Judasachea nanva pasot zaite zann visorle tujem nanv; punn Igorz Mata tuka man'ta ani tuka ulo marta tum askari mhonn soglleam sanddleleam ani axa nasleleam kamancho.

Mhoje pasot mag zo vortotam itlo dolldiro. Mhaka pav hanv tuka prartham hem kherit dennem zantunt Devan tuka xrungaila ani jea vorvim tum rokddoch pavtai kosoleach adharachi axa na thoim.

Hem mhoje vhoddle gorjent di mhaka tuzo alaxiro, mello-xi kor mhaka bhuzvonn ani sorgincho adhar sogllea mhojeam gorzamnim, dukhimnim ani khontimnim, bhov korun

*(hanga magchem kitem zai tem )*

ani hanv pavoso(xi) kor porkonddunk Devak tujea ani soglleam bhoktanchea sangata sasnnachea sasnnak. Hanv tuka bhasaitam bhagevont Judasa, kednanch visorchonam mhonn ho tuzo vhoddlo upkar ani kednanch tuka mandinastana ravchonam mhonn mhozo kherit ani podvecho askari koso ani mhoje kodde ghoddta titlem kortolom mhonn vaddounk soglleam sorim tujem bhoktiponn. Saint Judas amchea pasot vinot kor je ami tuka man'tanv ani tuzo adhar magtanv titleam-i pasot.

***Amen ***

## Polleiat

Jude_the_Apostle

वर्ग:Konknni
वर्ग:Roman Catholic anchim Magnnim
वर्ग:Romi panam
Sant Antonik Noven

**Saint Anthony Novena**

Onodvant Sant Antoni, visvaxea ani bhettlelea chakra Jezuchea ani Mariechea, ani zolltea divea Sant Francisk Asizachea poile Ordichea, tuka bhorla Devan denneamnim ani soimbhavorte podven soglleam bhutancher and devcharancher, je raj korta hea sonvsarant, ghalun tankam soglleank tuje khoxe khal, ani korun tuka ek upkar vanttpi, khalteponnim tuka ami ulo marum zalear, rokddench pollta mornn, chuki, khorgam, devchar ani piddecho voso, piddevontank mellta bholaiki, addkhollink sampoddleleank adhar, thonttimpangllim borim zatat, doriachem modd thanddauta, na zatat soglle sonkoxtt, duspott'tat soglle dusman, ugtte ani lipun asat te, nivartat ujeachea ani dhornkampichea sokoxttantle, ani sanddleleo vostu melltat, xekhim soglle upkar melltat tuje ochorianche podvochea bollan, ami magtanv tuje lagim, vinot korun Jezu lagim, zo lhan burgeachea rupan tuje vengent ietalo gheunk apurbaieche humane, ani tache bhov bhagevonti Maie lagim jicho tum vortoloi ek visvaxi chakor, melloun ghe amkam kuddichea ani atmeach upkar zanchi amkam choddh goroz, odhik korun....

*(hanga mag tuzo upkar)*

amkam pav soglleam addkhollimnim, khonti-dukhinim ami tankunk sorginchi vatt ani pavuncheak sasnnachea sukhak.

***Amen***

*(Amchea Bapa, Noman Marie ani Mhoima Bapak)*

## Polleiat
Anthony_of_Padua

वर्ग:Konknni
वर्ग:Roman Catholic anchim Magnnim
वर्ग:Romi panam
Sant Francisk Xavierak Magnnem

## Sant Francisk Xavierak Magnnem
**Prayer to Saint Francis Xavier**

Eh bhov pritivonta ani mogall Bhag. Francisk Xaviera, hanv tujea sangata Sorvespora Devak nomoskar kortam. Jeam denneamnim Devan sonvsarantlea jivitant tuka xrungailo, ani melea uprant zo onod tuka favo zalo, tancho ugddas korun hanv sontosbhorit zatam, ani tanche pasot hanv tujea sangata Devache upkar attoitam ani Taka vakhanntam. Hanvem Devache kurpent jieunk ani morunk-ho soglleam poros moladik upkar tuje podvedar mozoti vorvim mhaka melloun ghe mhonn hanv porarthun magtam. Hea novenant zo upkar hanv magtam to-i mhaka melloun ghe mhonn hanv tuka vinoitam

*(mag tuka zai tem)*

Punn jem hanv magtam, tem Devachea manak ani mhojea atmeachea boreak upkarona zait zalear, donui xevottank upkarta tosolo upkar mhaka melloun ghe.

***Amen.***

*(Amchea Bapa, Noman Marie ani Mhoima Bapak tin pavtti mhonn)*

वर्ग:Konknni
वर्ग:Roman Catholic anchim Magnnim
वर्ग:Romi panam
Sant Juzek Magnnem

## Sant Juzek Magnnem
**Prayer to Saint Joseph**

Eh bhagevont bhokta Sant Juze, mhojea Soddvonddarachea visvaxi rakhnnea, ani Devache Maiechea nirmoll poti, aizchea disa hanv tuka vinchun kaddtam, mhozo ek kherit askari ani xerati koso, ani ghott nichev kortam aiz thaun sodankall oso tuka man diunk. Hea pasot hanv tuka vinoitam, tuzo ek chakor koso mhaka ghe mhonn, soglleam mhojeam dukhimnim mhaka bhuzvonn di mhonn ani akrek, mhojea mornnachea vellar mhaka sambhall ani rakh mhonn.

***Amen***

## Polleiat

Prayer_to_Saint_Joseph

वर्ग:Konknni
वर्ग:Roman Catholic anchim Magnnim
वर्ग:Romi panam
Sant Miguelik Magnnem

## Sant Miguelik Magnnem
**Prayer to Saint Michael the Archangel**

Bhagevont Arkanj Miguel zhuzant tum amkam pav,

ani devcharachea khottepannantle ani tancheam

fasantle tum amkam nivar; Dev aplem formonn

take ghalum mhunn ani porathun magtanv, ani

tum Anjeam Boddveanchea Dholbarachea pordana.

Devache podven emkoddat xevttun uddoi soitanak

ani ieram devcharank je otmeancho idbadd korunk zollpotat sonvsarant.

***Amen***

## Polleiat
Sant Minguelik Magnnem 

वर्ग:Konknni
वर्ग:Roman Catholic anchim Magnnim
वर्ग:Romi panam
Amchea Bapa - The Lord's Prayer

## Amchea Bapa - Our Father

Amchea Bapa Sorginchea,
Tujeam Nanv Povitr zaum, 
Tujem raj amkam ieum, 
Tuji khuxi sorgar zata toxi sonvsarant zaum. 
Amcho dispotto giras aiz amkam di 
ani ami amcher chukleleank bogxitanv, 
toxem amchim patkam bhogos,
ani amkam tallnent poddunk dium naka,
punn vaittantllim amkam nivar.
***Amen***

***The prayer as it occurs in bible Matthew 6:9–13***

:Our Father in heaven,
:hallowed be your name.
:Your kingdom come,
:your will be done,
:on earth, as it is in heaven.
:Give us this day our daily bread,
:and forgive us our debts, 
:as we also have forgiven our debtors.
:And lead us not into temptation,
:but deliver us from evil.

***The prayer as it occurs in Luke 11:2–4***

:Father,
:hallowed be your name.
:Your kingdom come.
:your will be done,
:on earth, as it is in heaven.
:Give us each day our daily bread,
:and forgive us our sins
:for we ourselves forgive everyone who is indebted to us.
:And lead us not into temptation.
:but deliver us from evil.

## Polleiat
Lord's Prayer

वर्ग:Konknni
वर्ग:Roman Catholic anchim Magnnim
वर्ग:Romi panam
Ugddas Kor Eh Marie - The Memorare

## Ugddas Kor Eh Marie - Memorare
**The Memorare**

Eh Bhov konvalle Ankvar Marie, ugddas dor ki konn tori tuzo asro gheunk dhanvlolo, tuzo adhar magunk, ani tuji mozot sodunk ghelolo, tujea hatantlo alaxiro ghenastna urla mhonn kednanch aikunk ieunk na. Hea bhorvanxean ravun, hanv tujea gopant dhavun ietam, Eh Ankvarinche Ankvari, Maie mhoje, Tuje mukar ubho rautam, Eh Devachea, Putachea Maie, mhojea magnneachi beporva korum naka, pun doya korun tem aikun ghe ani folladik kor.

***Amen***

## Polleiat
:en:Memorare

वर्ग:Konknni
वर्ग:Roman Catholic anchim Magnnim
वर्ग:Romi panam
Judit achem Pustok

## Judit achem [[Pustok]]

**Book of Judith**

Hea pustokant Sorvesporachi venchun kaddloli porza, dusmanacher zoit melloita ti khobor sanglea. Hem zoit mellounk eke ostorecho hat asa. Hea lhan oxea Judev raxttracher, Holofernesachi podvedar
Fouz hol’lo korta. Tancho haves mhollear ak’kho sonvsar Nebukadnezzarachea paiam-xim dovrunk ani sogllea dusrea dhormancho bhosm korun Nebukadnezzarak dev koso korop aslo. Bethuliak veddho ghalun Judevank bhitor dovortat. Udkachi purvonn bond kortat ani te apnnank dusmanache svadim korunk toiar zatat. Oxea velar Judit nanvanchi tornne piraiechi sobit-sundor rupachi, dev bhirantin jietoli ani huxar vidva ieta. Ti apleach lokancho atmvisvas jikhun gheta ani tea uprant Assirieche foujek-ui aple vatten haddta. Xarantlea vhoddlea-vhoddlea mon’xank Devacher bhavarth na mhonn ti tankam uzravun kaddta. Magir ti Magnnem korta ani vidveponnanchi angvostram maddun, sonni-sutachim angvostram bhesta ani Holofernesak mellunk veta. Taka ti samko bhuloita. Ani, ti soro pieun sust nhidlolea Holofernesachi tokli katorta. Hem polleun, Assiriekar bhieun dhanvunk lagtat ani Judev lok tombu thoinch sanddun vetat. Lok Juditachi vakhann’nni kortat ani Jerusaleak vochun Devak dhin’vastat.

Juditachem Pustok, itihas ani bugol zobor-xem monant dovrina-oxem dista. Hea pustokant amkam mellta ki Nebukadnezzar Nineveh-chea vhoddlea xarant Assirie voir razvott choloitalo mhonn. Punn khorem mhollear Nebukadnezzar raza Babilonie voir razvott choloitalo. Ani Nabopolassar tachea bapain Nineveh xaracho bhosm kelolo. Oxem astanam-I Sirus raza khal pordesant thaun portun ailoli khobor ghoddon ailea koxi dakhoilea Polle Jud. 4/3; 5/19. Tea bhair zorui Holofernes ani Bagoas – him Persiechim nanvam, torui Grik chaliritinchi khobor kel’li melta. Polle Jud 3/7-8; 15/13. Itlench nhoi, Holofernesache foujen dhorloli vat bugol-a pormannem koxich zaunk zaina. Hem sogllem amkam dakhoita ki Pustokacho boroinnar amka itihas vo bugol xikounk sodina. Pustokacho sondex zanno zaunk ani tantli xikovnn amkam kaddun gheunk, hem zaun asa amkam chodd gorjechem.

## Polleiat

Book_of_Judith

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Judasachem Potr

**Epistle of Jude**

Apunn Jakobacho bhav mhonn sangun, hea Potracho boroinnar vachpiank apli vollokh korun dita. Mhonnttoch ho Jakob Potrachea vachpiam modem bhov vollkhicho ani bhovman zoddlolo monis zaunk zai. Konn to ? Polea xenkddeant Jerusaleache povitr- sobhent Jakob nanvacho dusro konn xrextt monis naslo, bogor Jakob Dhormudut, Jerusaleache povitr- sobhecho Vhoddil vo Gonglli-Bap. Ho Dhormdut mhollear “Dhaktto Jakob”, “Jezuchea bhavam” modlo eklo. Judas, hea Potracho boroinnar, tea Jakobacho khaxa bhav vo laxilo soiro zait kai? Kiteack mhollear Matev(13/55) ani Marku (6/13) somiachea bhavam modem eka Judasachem-I nanv ditat. Luk, aplea Xubhvortomanant ani Dhormdutanchea Itihasant, dhormdutanchim nanvam ditana, donim-I vollerimnim Judasak “ Jakobacho put” mhonntta; mhonnttoch tachea bapaichem-I nanv Jakob aslem astolem (Lk 6/16, D. I. 1/13 polle). Heram Xubhvortomananche boroinnar hea Dhormdutak “Tadev” mhonnttat ( Mt 10/1-4; Mk. 3/13-19). Ho “Somiacho bhav” ani Dhormdut Judas ekuch zait kai ? Ani veglle zatit zalear-ui, hea Potracho boroinnar khorench tanche modlo eklo zait kai? Hea prosnank Povitr Pustokachea xastriam modem veg-vegllim motam asat.

Konn-ui zaum to boroinnar, ho “Judas” ekach ganvche povitr-sobhek aplem Potr dhaddina: tem veg-vegllea sobham modem bhonvddaun vachpachem mhonn gomta. Aplea vachpiank Adlea Korarachi ani Judevanche poromporechi bori vollokh asa mhonn ho lekhok somzota. Tori
Tem fokot Judevam modlim Kristanv zal’lim tankam hem Potr tannem boroilem mhonn sangunk zaina. Portench zalear, zaun tankam zaum videxiam modlim Kristanv zal’leank, Palestinant vo Dhaktte Aziechea ganvamnim aslolea povitr-sobhank, hea Potrachi xikovnn ani xiddkavnni to diunk sodta.

Hem Potr mottvem khorem, punn tea Kristanvam modem upraslolea prosnanchi khobor korta ani hankam nitt zobab dita. Povitr-Sobhent thodde xastr-virodhi upzol’le ani tanchea khottea xikovnnank lagun hea Potrachi goroz zali dista. Jezuchem khorem mon’xasoimb te manun ghenasle, ani Jezu ekloch Dhoni ani Somi mhonn tea plea khottea jivitan nakartale. Kristi sot’tiechim nib gheun, te kamcharak lobhdol’le. Moriadik jivitachea sogllea kaideanchi te vat laitale.

## Polleiat
*Epistle_of_Jude
*Books_of_the_Bible
*Bible

## Sandarbh


वर्ग:Konknni
वर्ग:Novea Korarachim Pustokam (New Testament Books)
वर्ग:Devachem Utor
वर्ग:Romi panam
Juanvak Prokasovnni

## Juanvak Prokasovnni
**Book of Revelation**

#### Prokasovnni

Hem zhuz khunnanchea rupan dilam. Hea sogllea khunanchi somzonni diunk sompem nhoi; punn sadharonn khunna asat teo somzunk sompem : “Jerusalem” mhollear Kristachi Povitr-Sobha; “Babilonia” vaittachi khunna ani tacho orth mhollear “sonvsarachi xokti”. Sorginchea Jerusaleak” Devache xokticho adar asa: sonvsari “ Babiloniek” khottea podviancho adar asa, toxench tea vorixtt aracho ani khottea provadiacho. Hea vhoddlea zhuzant chitram asat tim boreacheo ani vaittacheo khunna. Ankdde, xik’ke ani tuturi hem zhuz, cholta ani xevottak pavta mhonn dakhounk vaporleant.

Sat bandavollimnim Juanvan him chitram manddleant. Punn, eke-eke bandavollichi xim’khoi sompta tem dakhounk vivronnkaranchem ek mot na.

Patmos zunvear, sumar 96 vorsa, Juanvan, xubhvortomanachea boroinnaran, hem apnnak kel’le Prokasovnnechem Pustok boroilem.

#### Hea Pustokachi Manddavoll oxi :

Prostavna 	:		1 : 1-8

Survatechem dorxon ani Sat Povitr-Sobhank sondex :		1 : 9-3:22

Sat Xik’keancho kovllo 		:	4 : 1-8:1

Sat Tuturio : 		8:2-11:19

Ar ani don mon’zati :“	12: 1-13:18

Veg-vegllim dorxonam : 14 : 1-15 : 18

Devachea krodachim sat aidonam : 16 : 1-21

Babiloniechem ghorttann ani mon’zatichi, khottea provadiachi ani devcharachi har : 17: 1-20 : 10

Xevottachi Zhoddti :	20: 11-15

Novem mollob, novi prithum’ ani novem Jerusalem : 	21: 1-22:5

Sompadnni :	22: 6-21

	

## Polleiat
Book_of_Revelation

Books_of_the_Bible

Bible

## Sandarbh


वर्ग:Konknni
वर्ग:Novea Korarachim Pustokam (New Testament Books)
वर्ग:Devachem Utor
वर्ग:Romi panam
Amos achem Pustok

## Amos achem [[Pustok]]
**Book of Amos**

Amosachea pustokant somajik Nit ukhlun dhorlea. Oniticher, opromannikponnacher, goribanche piddnnukecher, hem pustok nixed marta.

Amos, Tekoacho gonvlli (1/); To provadi-I nhoi ani provadiancho putui nhoi, punn Sorvesporan taka hind choroitalo thoincho apoun Israelak bhakit korunk patthoilo (7/14). Thoddeach kallar tannem aplem muniarponn choloilem magir taka Israelantlo bhair ghatlo ani to aplea adlea vaurak portolo ( 7/10; 3/9; 4/1; 6/1).

Sorvespor atth raxttranchi mon’subi korun formonn marta tem survatekuch mellta. Him atth raxttram mhollear : Damaskus, Gaza, Tir, Edom’, Amon, Moad, Juda ani Israel. Juda ani Israelan Sorvesporacheo adnia ani updes moddle zalear urlolea sov raxttramnim Juda ani Israela add korar moddlo. Israelachea jivitant lonch ghevop, broxttachear korop, goribank piddnuk divop aslem dekhun Sorvesporan tacher formonn marlem.

Jeroboam’ II, (783 – 743) hacea kallar tannem aplem munniarponn choloilem. Tea kallar girestamnim goribank fottoile, boro sevadhorm kelo punn tantunt Devachi bhokti nasloli. Tedna Amosan Devachea nanvan uloun broxttachari jivitacher, somajik oniticher, tonddapurti bhoktincher khoraien nixed marlo (5/21-22). Sorvespor, ak’khea sonvsaracho xrextt dhoni, raxttrank khast lavpi ( ovesvor 1-2). Israelak zankam Devan venchun kaddlea tannim zhor khotteponnam korit zalear Dev tankam koddok khast laitolo (3/2). Sorvesporacho Dis, uzvaddacho nhoi punn kallokhacho zatolo (5/18); Dev eka raxttrak upzoita (6/14). Tem raxttr mhollear Assiria, zorui tachem nanv sangunk na punn sodanch tem provadiachea monancher aslem.

Tor Amos, ek bhorvanso dita, to Jakob ghoranneanchea taronnachi vat polleta (9/8); Toxench Juzechea urlolea zomeachi (5/15), Sorvespor doia kortolo oxem Amos mhonntta.

## Polleiat

Book_of_Amos

Books_of_the_Bible

Bible

## Sondorbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Baruk achem Pustok

## Baruk achem [[Pustok]]
**Book of Baruch**

Hem pustok Hebrev Povitr Pustokant mellona. Greg Povitr Pustokant tem Jeremias ani Vilap hance modem ghatlam. Prostavna (1/1-14) pormannem hem pustok Barukan, Babilonient boroilolem. Baruk, Jeremiasacho chittnis aslo. Tantunt : opradh mandun gheun kelolem magnnem ani bhorvanso asa (1/15- 3/8); ‘Zannvaiechi’ kovita asa ( 3/9 -4/4). He kovitent zannavai somurtik sor kelea; ek provadik utaro (4/5-5/9) asa zantunt Jerusalem pordes bhogtoleam-xim uloita ani Baruk provadi fuddaracho bhorvanso diun tika bhuzvonn dita.

Prostavna, Greg bhaxentlean boroiloli, Magnnem 1/15-3/8 dubav nastana Hebrev bhaxen boroilolem. Sovea ovesvorant asa tem Jeremiasachem potr murti puza kortat tancher add asam. Hea potrantle thodde vixoi Iz. 44/9-20 ani Jer. 10/1-16 hantunt melltat.

Hem Pustok Judev porza ximpddon poddloli tedna aplem dhormik jivit samballunk tannim kosle upai ghetle tea vixim mhotvachi mhaiti dita. Toxench, Jerusalea-xim sombond, magnnem, somurtik visvaxiponn, prachit korpachem mon, fuddaracho bhorvanso he-I vixoi asat.

## Polleiat

Book_of_Baruch

Books_of_the_Bible

Bible

## Sandarbh



वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Devchar Porot Ieta Vopar

**Parable of the strong man**

## Voparincho hetu

Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.

Izaiasan oxem adinch sanglolem tem tanchê sovem pallon ieta:

‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin.’

## Devchar Porot Ieta Vopar

Povitr Pustok ː Lukas 11:15-26 (Mark 3:24-27; Matev 12:29)

24 Mhello atmo monxa velo bhair sortôch, sukea soddear visôv sôdit bhonvta, ani taka visôv mellona zaun mhonntta: Hanv bhair sorlolom tea mhojea ghora bhitôr hanv porot rigtolom.
25 Ani thõi ie zalear, tem zhaddlolem ani nettoillem taka mellta.
26 Tednam to vochun apnna-vôn odik noxtte anink sat atme apnna borabôr gheun ieta; ani bhitôr rigun, thõi te aplem tthikann kortat; ani tea monxachi magirli doxa tachê adlê goti poros paxtt zata.

“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)

## Polleiat Niall
*The Demon's Invasion, Commentary & Meditation 
*Parable_of_the_strong_man

## Bhaillo Adhar ani Guntn'ni
* Jezucheo Vopareo
* Parables of Jesus
* Another list, slightly different and only of the synoptic Gospels
* Catholic Encyclopedia: Parable

## Sondorbh


वर्ग:Konknni
वर्ग:Jezucheo Vopareo
वर्ग:Devachem Utor
वर्ग:Romi panam
Mika achem Pustok

## Mika achem [[Pustok]]
**Book of Micah**

Provadi Mika ek Judev ani to Hebronache ostomtek aslolea Moreshet hea kheddea ganvant ravtalo. Ahaz ani Hezekiah ea razam khal tannem aplem muinarponn choloilem. Mhonnge, Samiariechem nisontton zaunche poilim ani nisontton zalear uprant (721). Tachem muniarponn Sennakeriban veddho ghali porian (701) chol’lem. Zoxem Amos Provadian, raxttracher odruxtt ietolem mhonn bhakit kelolem tech toren, Judachea raxttrakui ghoddtolem mhonn Mika provadian bhakit kelem. Ani hea odruxttachem karannui tench aslem “ lokancher onit kortat, zulum’ kortat tankam Dev khast laitoloch. Dev aplea lokanchi nit korun, tankam khast lavun ietolo (1/3-4); Samariecho bhosm zatolo (1/6-7); Mika jieta thoinchea-I xarancho bhosm zatolo (1/8-15) ani Jerusaleachem-I nisontton zatolem (3/12).

Punn ho provadi bhorvanso naslolo nhoim (7/7). To Amos provadiachi xikovnn odik iskuttaun sangta ani Efrata raza zolmotolo mhonn bhakit korta. Ho raza Sorvesporacho hind sonsnnikaien choloitolo (5/1-5).

Mikacho probhav choddot gelo; Jeremiasachea kallantle taka vollkhotale ani Jerusalea vixim, tachea eka bhakitacho upeog kelolo (polle, Jer. 16/18). Novea Korarantui, Messiasacho zolm Bethlehem-Efrathak zatolo mhonn Mikachea bhakitacho upeog kela (polle Mt. 2/6; Ju. 7/42).

## Polleiat
Book_of_Micah

Books_of_the_Bible

Bible

## Sondorbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Nahum achem Pustok

## Nahum achem [[Pustok]]
**Book of Nahum**

Nahumachem pustok eka stotrantlean suru zata. Hea stotrant, sorvespor noxtteancho sudd gheta ani Assiriek khast lavun Judak taronn dita tem dakhoilam (1/2 – 2/3). Punn hea pustokacho mathallo zaun asa tacho mukhel vixoi : NINEVEHCHEM NISONNTON. Hem Nahum provadi bhakit korun eke kovitentlean sangta ani hea vorvim Israelantlo to ek vhodd kovi mhonn kollun ieta (2/4-3/19).

Nahumachea pustoka vorvim, Israelachea lokancho bhorvanso vaddlach astolo. Punn hi bhorvanxachi khuxalkai thoddoch kall thogli. Ninevehchea nisonttona uprant rokddench Jerusaleachem nisontton zalem. Tea uprant hea sondeshacho khub vistar zata. Izaias provadi (Iz. 52/7) otmik taronn dakhoun, Nahumachea (Na.2/1) bhakitacho upeog korta.

## Polleiat

Book_of_Nahum

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Daniel achem Pustok

## Daniel achem [[Pustok]]

 

Danielachem pustok don bhagamnim vanttum ieta.
Poilo bhag		ovesvor 1-8 meren
Dusro bhag		ovesvor 7-12 meren.

Poilo bhag mhollear ek kothon.

**1.**	Daniel ani tache teg sangati Nebukadnezzar razachi seva kortat.

**2.**	Vorixtt murti vixim Nebukadnezzarak sopon poddta.

**3.**	Bhangarache murtichi bhozonn ani Danielache teg ixtt ujeachea khornnant.

**4.**	Nebukadnezzar razachem pixeponn

**5.**	Belshazar Razachem jevonn

**6.**	Daniel xinvanche khonnint.

Hea sogllea sonkoxttam modem Daniel ani tache sangati zoitivont zatat; ani Devan tankam salvar kele tem polleun murti puza kortat te Devak vakhann’tat. Hem sogllem, Nebukadnezzar, tacho put Belshazar ani Darius hance razvottke kallar Babilonient ghoddta.

Dusrea bhagant Danielachem sopon vornnilam.

**7.** Char zonavoram

**8.**	Menddro ani Bokddo

**9.** 	Sot’tor satollim

**10-12.** Vhoddlem dorxonn ani khasticho ani xevottacho kall

Hem sogllem Belshazar, Darius ani Persiechea Sirus razache razvotte kallar Babilonient ghoddlem.

Hea pustokacho haves mhollear; Antiokus Epifanes hannvm Judevank piddapidd dili tea somoiar Judevancho bhavarth ani bhorvanso samballunk. Hech porim Daniel ani tachea sangatiank, somurt soddun diunk tallnni ghatloli (Ov. 1) ani murtink bhozunk sanglolem (Ov. 3 & 6). Te zoitivont zale ani tankam piddapidd ditale te khorea Devak vollkunk pavle. Piddapidd dita to thoddeach kallak zoitivont zata-so dista punn Devan nemlolea velar farikhponn diunk zai, (8/19; 11/36) ani xevottacho kall ietolo (8/17; 11/40) ani piddapidd ditoleacho bhosm zatolo (8/25; 11/45). Hea vorvim dukacho ani patkacho kall sompun, Devachem raj ietolem zoim ‘mon’xacho put’ sasnnachea sasnnank razvottki choloitolo (Ov. 7). Ak’khea pustokant Devachea rajacho bhorvanso dakhoila (2/44; 3/33 (100); 4/31; 7/14).

## Polleiat

Book_of_Daniel

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Nehemias achem Pustok

## Nehemias achem [[Pustok]]
**Book of Nehemiah**

**Nehemiasachem Pustok char bhagamnim vanttum ieta ː**

**1.** Nehemiasachem Jerusaleak portonnem. Persiechea razan Judacher razvottki cholounk taka thoim dhaddlolo.

**2.** Jerusaleachim durgam novean bandtat.

**3.** Ezra Devachi Somurt vhoddlean ani dobajean porjek vachta ani porza aplem patok vollkhun gheta

**4.** Judacho rajpak koso Nehemiasacho fuddlo vavr.

Hea pustokachi kheritai mhollear Nehemiasacho khol bhavarth vacher ani portun-portun Devak kel'lem tachem magnnem.

**Hea pustokacho attap ː**

Nehemias Jerusaleak portotat  1/1 - 2/20

Jerusaleachim durgam novean bandtat 3/1 - 7/73

Somurt vachtat ani Korar novsortat 8/1 - 10/39

Nehemiasacheo fuddleo kariavolli 11/1 - 13/31

---

## Polleiat
Book_of_Nehemiah

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Dusri Somurt Pustok

## Dusri Somurt [[Pustok]]

**Deuteronomy**

Pentateukachem hem nimannem, panchvem pustok, Dusri Somurt (Greg bhaxen deuteronomion, “dusrem pustok”), kiteak hem pustok Korarachea Grontha (“Covenant Code”, polle Sutt. 20/23 -23/19) boldek razak dilolem. Judev poromporent hea pustokacho mathallo mhollear “sobd, utram” (devarim), poilea slokachem utor hem. Moizes hea pustokacho sompadpi, oxem porampora mhonnot ailea, punn nimanno ovesvor Moizesachea mornnachi khobor korta, mhonttoch ho ovesvor dusrea hatacho aila. Tachim bhaxonnam amkam hem pustok dita. Hem pustok aronneant dil’lea kaideanchi ani Somurtechi khobor korta. Khub kallan hem pustok akarun ailam. Somurt dita. Korarachi khobor korta, nitichi kariavoll pallunk, durbollanchi sevachakri korunk, bhovkorn onathanchi, vidvanchi, ani videxeanchi, ulo marta. Nimannea vantteant Moizesachea nimannea vorsanchim khobor korta, Joshuak novem misanv dita, uprant Moizesachem git, tacho axirvad ani moron. Moizesachea bhaxonnamnim vhodd suttkechea ghodditanchi khobor amkam mellta, Sinai porvotar Somurt dilea, ani bhasailolo des jikhun ghetla, hem sogllem iskuttaun hea pustokant mellta. Mornna adim Moizes Devachea mogacho ugddas korta, oronneantlim ghodditam hoch mog dakhol kortat, dekhun Korarak visvaxi ravunk ani Devacho mog sogllea monan, kallzan ani bollan korunk to ulo marta.

Dev Israelak apoita, taka ek kherit apovnnem dita, Somurt dita, dekhunuch novea jivitacho rosto dakhoita. Devan he porjek des dila, tacho mog ani opurbai ti korta. Israel povitr porza, Israelan Devak visvaxi ravunk zai, hem “ Aik, O Israela” (Shema), sanjechea prarthonant mellta. Korar, hem bhov mhotvachem Utor hea pustokant, thoim tacho khol-khol somoz mellta. Ek Dev, ek Porza, ek Mondir, hea utramnim Dusre Somurtichea pustokacho sonkxep mellta. Hem pustok Kristi jivitant bhov mhotvachem.

## Polleiat

Book_of_Deuteronomy

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Dhormdutancho Itihas

**Acts of the Apostles**

Hem pustok tisrea Xubhvortomana borabor Lukan boroilem. Don vorsam porian bondkhonnint astana, Paulun Roma xarant dhormporgottnni keli mhonn sangun, Luk hem pustok sompoita. Paulu Palestina thaun Romak gelo tedna, Luk tache borabor aslo; dekhunuch hea provasachi khobor kortana, apunn-ui tea provasant aslo mhonn dakhoun, to “ami” oxem mhonnun tea provasachi gozal sangta.

Sorgar choddche adim, Jezun dhormdutank updes dil’lo tachi khobor poili sangta, ani niktich suru zal’le Povitr-Sobhent, Kristi Xokachea 42vea vorsa porian ghoddlim tea mukhel ghodditanchi to gozal korta. Hea pustokant Pedruchea ani Pauluchea vavrachi odik khobor asa.

Povitr Atmo xisancher denvlea uprant, Pedru Jezuchi ani Tache vorvim Devan favo kel’le soddvonnechi porgottnni suru korta Palestinachea ani veg-vegllea desam thaun ail’lea Judevam fuddem, Mha-Dhormsobhe fuddem ani, Kornel Romi Xotpotichea ghorant, videxiam-I fuddem.

Dhormdutamnim sevok sthaple; uprant, hanchea-I vaurachi ani dhormporgottnnechi mhaiti hea pustokar mellta; chodd korun Istevachi ani Filipachi.

Pauluk Dhormdut zaunk Jezuchem apovneem ailea uprant, videxiam sorim dhormporgottnnecho vaur odik nettan cholta. Paulu ani Barnabas Antiokia xarant videxianchi ghoddloli poili povitr-sobha sthaptat ani teach xarant Jezuchea xisank “ Kristanv” vo “Kristachim” mhonn add-nanv podta. Hea uprant, chodd korun Paulu videxiank Jezuchi porgottnni korta ani tin lamb dhormporgottnnecheo bhonvddio korta tanchi khobor iskuttaun hea pustokant dilea. Paulun Roma xarant koxtt sosle tanchi thoddi-xi mhaiti diun Luk hem pustok sompoita.

## Polleiat
*Acts_of_the_Apostles
*Books_of_the_Bible
*Bible

## Sandarbh


वर्ग:Konknni
वर्ग:Novea Korarachim Pustokam (New Testament Books)
वर्ग:Devachem Utor
वर्ग:Lipiantor korpachim panam
वर्ग:Romi panam
Efezkarank Pauluchem Potr

## Efezkarank Pauluchem Potr
**Epistle to the Ephesians**

#### Efezkarank Pauluchem Potr

Roma xarant Paulu poile pavtt bondkhonnint aslo tedna, sumar 63 vea vorsa tannem hem potr boroilem.

Tikikus hannem hem potr Dhaktte Azient haddlem; hea potra borabor, Koloskarank boroil’lem potr-ui tannem vhelem. Filemonak boroil’lem potr gheun, tikikusa borabor Onesimus gelo.

Efez hem Ostomteche Dhaktte Azientlem mukhel xar. Paulun sumar 53-56vea vorsmnim thoim Xubhvortoman porgott kel’lem. Hache uprant, sumar 200 kilometry pois udentik aslolea Laodiseia xarant, Efezachea kristanvm udexim, zaitea zannamnim Jezuk aplo ani somestancho Soddvonnar mhonn manun ghetlo. Kristanv bhavarth manun ghetlolea modem khub zannam videxi aslim, punn Judevancho ek lhan zomo-I aslo. Bhas ani vixoi pollelear, hem potr Koloskarank boroil’lea potra sarkem dista, punn zaiti onto rasa. Tem khol ani bore pod’dotin manddlolea kolponamnim bhorlolem. Hea potrachi mukhel chintna hi : Povitr-Sobha Jezu Kristachi Guddart Kudd; he Sobhe modem, Jezu sovem ani Jezu udexim, Dev Aplem Jivit he Sobhechea vangddiank dita. He Guddar Kuddichea jivitachem mukhel totv hea potrant ukteponnim oxem dakhoilam : Jezu Krista ani Tachea sandheam modem ekvott asa. Uprant, hea xrextt ekvottant rigleant tannim koxe bhaxen novem jivit jieunk zai tem sangun, hea potrant thoddeo adnia ani xiddkavnnio dileat.

#### Hea Potrachi manddavoll oxi :

Prostavna : 1 : 1-2

Jezu Krist ani Povitr-Sobha : 1 : 3-3:21

Jezy Krista sovem novem jivit : 4 : 1-6 : 20

Sompadnni : 6 : 21-24

## Polleiat
Epistle_to_the_Ephesians

Books_of_the_Bible

Bible

## Sandarbh


वर्ग:Konknni
वर्ग:Novea Korarachim Pustokam (New Testament Books)
वर्ग:Devachem Utor
वर्ग:Romi panam
Esther achem Pustok

## Esther achem [[Pustok]]
**Book of Esther**

Juditachea pustokant eke ostorie vorvim desachi suttka zata, tech porim hea-I pustokant Esther ostorie udexim desachi suttka zata tem vornnilam. Hamanak Ahasuerus razan unch zuttiek venchun kaddlolo. To ekdom virodhi ani podvedar aslo. Hamanak lagun Persient vosti korun aslolea Judevancho jiv sonkottant aslo. Punn iogia velar ek tornnatti Judev ostori Esther ranni zali ani Mordekai hachem margdorxon gheun Judevank sonkottantle vattaile. Hea somoiar sogllem bodolta. Hamanak gollar choddoitat, Mordekai tacho zago gheta, Judev aplea dusmanak jivexim marun uddoitat. Ani hem zoit somarombhunk Purim’ Utsov sthaptat ani dor vorsa to somarombhunk nem’ kortat.

Adlea kallar lok Judevancho dves konn porim kortalo, tem hea Estherachea pustokant dakhoilam. Judev lok kuxin ani eklim – eksurim jietalim, haka lagun her lok ani raza porian tancho dves kortale. Antiokus Epifanesache piddapiddecho ugddas kor. Hea pustokant khub rogot varovlolem polleun, amkam ‘dhok’ko bostolo’ pun hem pustok Kristi ap-porgottnne adim boroilolem mhonn ugddas dhorlear boro.

Grik bhaxent, Estherachem pustok 114 (va 78) Kristi Xoka adim thaun aslem. Purim’cho utsov os’sol mhonn mhor marunk hem pustok Ejiptak dhaddlolem. ( Polle Est. 10/31). Tea von adim Hebrev bhaxent Estherachem pustok aslem 160 Krista Xoka adim ( Polle 2 Mak. 15/36), Palestinantle Judev, “Mordekaiacho Dis” somarombhtale. Hea vorvim Estherachem pustok aslem mhonn spoxtt zata.

## Polleiat

Book_of_Esther

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Ezekiel achem Pustok

## Ezekiel achem Pustok
**Book of Ezekiel**

Ezekielachem pustok ekdom bore toren rochun haddlam. Poili prostavna (Ov. 1-3) zantunt provadi aplem karia Deva koddlean gheta, tea uprant pustokachem ang char bhagamnim vanttlam :

**Poilo bhag** 		(Ov. 4-24), 	Jerusaleak veddho ghalche poilim Israelitank dhomkia dileat

**Dusro bhag**		(Ov. 25-32),	Raxttram add bhakitam.

**Tisro bhag**		(Ov. 33-	39), 	Veddho ghaltoch ani uprant tankam borea fuddaracheo bhasavnni korun Israelitank bhuzvonn.

**Chovtho bhag**		(Ov.40-48),	Novean Bandtolem mondir ani Somudaiche nem’.

Toripunn hea pustokant thoddem vankddem-tinkddem asa. Thodde utare don pautti asat. Dekhik 3/17-21 = 33/7-9; 18/25-29 = 33/17-20. Ezekielak Dev mono kortolo (3/26; 24/ 27; 33/22g) he slok vegllaileat. Sorvesporachea Rothachem disnnem ¼ - 3/15, ani Pustokachea dixttavea (2/1-3/9) modem addkholl asa. Tech porim, Jerusaleachea patkanchem vornnon (11/1-21), atthvea ovesvorantlean chalu zata ani Roth veta thoim bond zata (10/18-22 – 11/22).

Ezeliel ek jivall oso provadi. To rokddoch khunna dita. Jerusaleachea veddjeachem tannem nattok kelem (4/1-5/4), Pordesachem nattok (12/1-7), Babiloniecho raza doxim zaunche vatter (21/23), Juda ani Israelacho ekvott (37/15). Aplea khasgi sonkoxttant jim taka Devan dhaddlolim tantunt porian to Israelak ek ‘khunna’ zata (24/24). Hech porim Ozeias, Izaias ani Jeremias khunna zalole.

Ezekielachea pustokant fokt char disnnim asant punn tanche vixim zaitim pannam boroileant. Ov. 1-3; 8-11; 37; 40-48. Tim vachtoleak ojapanchea sonvsarant gheun vetat : Sorvesporachea Rothacheo char jiveo rochnna, suklolim haddam jivim zatat, fuddarachea mondirachi ievzonn zantunt ek kolponik nod vhanvta. Oslim jivall kolpona to Kanniechea rupan dakhoita : Oholah ani Oholibah (Ov. 23); Tir nogrant opghatant sampoddlolem tarum (Ov. 27); Faroah ani Manngem (Ov. 29; 32); Vorixtt zhadd (Ov. 31); Patallant denvop (Ov. 32).

## Polleiat

Book_of_Ezekiel

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Ezra achem Pustok

## Ezra achem Pustok
**Book of Ezra**

Ezrachem Pustok, Itihasachem Pustok chalu koxem dovorta. Pordexi korun vhel’le thodde Judev, Babiloniek thaun portotat ani Jerusaleant novena jivit ani bhozonn sthaptat. Heo soglleo ghoddnneo, hea sokoilea panvddeamnim manddleat :

**1)**	 Persiecho raza, Sirus hache hukume pormannem pordesant gelolea Judevancho poilo zomo Babilonient thaun portotata.

**2)**	Devmondir novena bandtat ani sonvskartat, ani Devachi bhozonn Jeruzaleak novena suru zata.

**3)**	Zaitim vorsam uprant, Ezrachea fuddariponna khal Judevancho anink-ek zomo Jerusaleant portota.

Devache Somurtichi bori vollokh aslolo Ezra porjek aplem dhormik ani somajik jivit nove manddavollir ghalunk dar dita ani he porim Israelachem otmik daiz samballta.

**Hea pustokacho attap oso :**

Pordesak thaun poilem portonnem		1/1 – 2/70

Devmondir novena bandtar ani sonvskartat	3/1 – 6/22

Her pordexiam borabor Ezra portota		7/1 – 10/44

## Polleiat

Book_of_Ezra

Books_of_the_Bible

Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Tesalonikarank Pauluchem Dusrem Potr

## Tesalonikarank Pauluchem Dusrem Potr
**Second Epistle to the Thessalonians**

Tesalonikarank Pauluchem Dusrem Potr zaun asa Povitr Pustokant Novea Koraracho ek bhag.

Tesalonikekarance dubav ani bhirant pois krunk aplea poilea potrak titlem ies mellunk na dekhun, Kristachea dusrea ienneachi odil mhaiti ani xikovnn diunk Paulun taktin em dusrem potr boroilem.  Kristachem dusrem iennem lagim pavunk na mhonn Paulu sangta.

Ek vhodd dhormteag vo nastiki (mhonnge Devak ani Tachi Somurt soddun divop) voir sorlea bogor ani Deva-virodhi vo Krista-virodhi dixtti poddlea xivai,  Jezu mhoimen novena ieuncho na mhonn to sangta.  Kristachem disrem iennem lagim pavlam mhonn khatri dhorun, vavr korop nirupeogi mhonn chintun,  kai Tesalonikekaram vaitt jivit jieunk laglolim  :Paulu he chalicher nixed marta ni oslem khotteponn kortoleank Dev khast laitolo mhonn sangta. Zaum tonddim, zaum potr boroun apnnem dil’li xikovnn soglleamnim thiraien samballunk zai mhonn Paulu Tesalonkekarank xiddkaita.

**Hea Potrachi Manddavoll oxi :**

Prostavna  :					1 : 1 – 2

Vakhann ‘nni ani xiddkavnni  :			1 : 3 – 12

Kristachea iennea vixim xikovnn  :		2 : 1 – 17

Kristi rit-rovis samballunk xiddkavnni  : 	3 : 1 – 15

Sompadnni  : 					3 : 16 – 18

## Polleiat
Second_Epistle_to_the_Thessalonians

Books_of_the_Bible

Bible

## Sondorbh


वर्ग:Konknni
वर्ग:Novea Korarachim Pustokam (New Testament Books)
वर्ग:Devachem Utor
वर्ग:Romi panam
Stotram anchem Pustok

## Stotram anchem [[Pustok]]
**Psalms**

**Prostavna**

Stotranches pustokar 150 stotram asat, ani tim rochun ieunk ogllimunnim 450 vorsam laglim (Sumar 1010-538 Kristi xoka adim). Judev lokachea khud jivitantlim ani bhoktiponnantlim tim upzolim.

Hea bhaxantorant Hebrev bhaxen Povitr Pustokantle ankdde Stotrank vaporleat; Grik ani Latin Povitr Pustokant tancho ankddo matso vegllo zata ani chodd korun eka ankddeak pattim urta (ho-1 ankddo konvcham modem dila).

**STOTRANCHE VORG**

Stotrancho veg-vegllo akar topaslear, tanche chodd-korun 3 sahitia-akar (literary forms) melltat :

**1.	 Gitam**

8, 19, 29, 33, 46-48, 76, 84, 87, 93, 96-100, 103-106, 113, 113, 117, 122, 135, 136, 145-150.
Him gitam devachi tust korunk ulo martat ani osle tustechim karonnam sangtat; dekhik, Devan kel’li ojapanchi rochnna ani Tannench zannvaien ani podven choloilolo mon’xacho itihas ani odik chodd Israel-porjechi opurbaien kel’li soddvonn.

Hea gitam modem Jerusaleant ravtolea Devachi ani teach Povitr Xarachi Vakhann’nni kortolim gitam asat, mhonnge Sionachim ani Devachea raiponnachim gitam (46, 47, 48, 76, 87, 93, 96-98).

**2.	Vinotichim Stotram :**

Oslim Stotram mon’xanchem odruxtt, boll’llik, mhatari pirai, khont, patok ani toxench dusmananchi onit ani piddapidd iskuttaitat; Devacho adar, bhogsonnem ani rakhonn mellche khatir vhodd khaltikaien Taka ulo martat; ani kedna – kedna visvasan mellchi as ate modoti khatir adim-fuddem argam-I ditat.

Oslim Vinotichim Stotram khasgi mon’xanchim vo ak’khe Israel-porjechim zaunk xoktat.

Khasgi mon’xanchim zalear (St 3, 5-7, 13, 17, 22, 25, 26, 28, 31, 35, 38, 42-43, 51, 54-57, 59, 63, 64, 69-71, 77, 86, 102, 120, 130, 140-143), tanche kovi vo stotrkar ap-apleo gorzo Deva mukhar ghaltat.

## Polleiat
*Psalms
*Books_of_the_Bible
*Bible

## Sandarbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam
Sirak achem Pustok

## Sirak achem Pustok
**Sirach**

Adlea Korarachea pustokam modem, provadianchim pustokam bhairaun, heach pustokak sompadpeachem nanv dilam : Jerusaleacho boroinnar, Jezu, Sirakacho put (polle Sir. 50/27), dekhun hea pustokak Sirakachem Pustok mhonnttat. Dusrem mhollear Ecclesiasticus, hem nanv Latin poromporentlean ieta, kiteak hem pustok Kristi somudaiamnim vapuddtale, odik-korun Povitr-Snanak apli toiari kortalet tankam.

Khub vixoi thoim melltat, punn hem pustok don mottea bhagamnim vanttum ieta : mhonn’nneancho songroh (Sir. 2/1 – 42/14), ani Devachi vakhann’nni, zhoim Israelkaranchea itihasantlea mha-mon’xanchi thoknnai mellta. Hebrevanche poramporik xikovnnechea sondhorban, Sirakachem Pustok Zannvai Devachem dennem mhonn iskuttaun sangta. Tornnatteanche akarnne khatir ani sukhacho rosto dhorche khatir hi xikounn diunk zai. zannvai mhollear venchun kaddlole porjek diloli Somurt. Israelkaranche purvoz amkam nomunne koxe dakhoita, tannim zannvaieche xokovnnen aplem unch, sugunni jivit sarlem. Doreka mon’xan Devak aplea jivitacho hixob diunk poddtolo ani tea pormannem zonn-ekleak khast vo inam’ faco zatolem.

Zannvaiechea pustokam modem hem Sirakachem Pustok soglleamvon lamb, zannvaieche xikovnnecho sonkxep dita. Dharmik ani noitik vagnnukecho gronth to. Poilem hem pustok Hebrev bhaxen boroilam, Kristachea iuga adim 200 vorsant, punn hem pustok amkam Greg bhaxantorant ak’khem mellta. Thodde adle hatborpavolliche vantte amkam mell’leat.

## Polleiat
*Sirach
*Books_of_the_Bible
*Bible

## Sondorbh


वर्ग:Konknni
वर्ग:Adlea Korarachim Pustokam (Old Testament Books)
वर्ग:Devachem Utor
वर्ग:Romi panam